
CONSILIUL LOCAL AL MUNICIPIULUI TIMIȘOARA

DIRECŢIA DE ASISTENŢĂ SOCIALĂ A MUNICIPIULUI TIMIŞOARA


Complexul de Servicii pentru Persoane Adulte cu Dizabilităţi

Timişoara, B-dul Regele Carol, nr.10

Tel. 0256/220583, e-mail:cc.handicap@ gmail.com

,În slujba oamenilor”

Anexa nr. _____ la HCLMT nr. ____/__________

REGULAMENT DE ORGANIZARE ȘI FUNCȚIONARE

a serviciului social furnizat la domiciliu

“Asistent personal al persoanei cu handicap grav”
ARTICOLUL 1

Definiţie

(1) Regulamentul de organizare şi funcţionare este un document propriu al serviciului social „Asistent personal al persoanei cu handicap grav” din cadrul Complexului de Servicii pentru Persoane Adulte cu Dizabilități. 
Înființarea Compartimentului de Îngrijire la Domiciliu prin Asistent Personal a fost aprobată prin HCLMT nr. 218/2017 și HCLMT nr. 388/2017. Serviciul social „Servicii la domiciliu destinate persoanelor adulte cu dizabilități prin asistent personal” a fost înființat în scopul dezvoltării serviciilor Compartimentului de Îngrijire la Domiciliu prin Asistent Personal, prin Hotărârea Consiliului Local al Municipiului Timișoara nr. 291/22.05.2018. Potrivit Anexei nr. 6.1 la HCLMT nr. 291/22.05.2018, fiind aprobat Regulamentul de Organizare și Funcționare a Serviciului Social Furnizat la Domiciliu: „Servicii la domiciliu destinate persoanelor adulte cu dizabilități prin asistent personal”. 
În conformitate cu prevederile Hotărârii  nr. 867/2015, pentru aprobarea Nomenclatorului serviciilor sociale, prin Hotărârea Consiliului Local al Municipiului Timișoara nr. 340 din 28.09.2021, denumirea serviciului social “Servicii la domiciliu destinate persoanelor adulte cu dizabilități prin asistent personal” se schimbă în „Asistent personal al persoanei cu handicap grav”. 
Regulamentul de Organizare și Funcționare al serviciului social „Asistent personal al persoanei cu handicap grav” este aprobat în vederea asigurării funcţionării serviciului, a asigurării accesului persoanelor beneficiare la informaţii privind condiţiile de admitere, serviciile oferite etc.

    (2) Prevederile prezentului regulament sunt obligatorii atât pentru persoanele beneficiare, cât şi pentru angajaţii unităţii şi, după caz, pentru membrii familiei beneficiarilor, reprezentanţii legali/convenţionali.

ARTICOLUL 2

Identificarea serviciului social

Serviciul social „Asistent personal al persoanei cu handicap grav” din cadrul Complexului de Servicii pentru Persoane Adulte cu Dizabilitati, cod serviciu social 8810 ID-IV,  înfiinţat şi administrat de furnizorul Direcția de Asistență Socială a Municipiului Timișoara, acreditat conform Certificatului de acreditare seria AF nr. 003748, CUI 38053878, cu sediul în Timișoara, Bulevardul Regele Carol I, nr. 10.
ARTICOLUL 3

Scopul serviciului social 
Scopul serviciului social „Asistent personal al persoanei cu handicap grav” este  acordarea de servicii de îngrijire la domiciliu pentru menținerea persoanelor cu dizabilități în propriul mediu familiar de viață, oferirea unui set de servicii destinate asistării persoanei cu dizabilități în îndeplinirea actelor curente de viață, menținerea stării de sănătate, îmbunătățirea calității vieții și asigurarea unei vieți decente și demne.

Serviciul se adresează persoanelor cu dizabilități, încadrate în gradul de handicap GRAV cu asistent personal care au domiciliul sau reședința în municipiul Timișoara.
ARTICOLUL 4

Cadrul legal de înfiinţare, organizare şi funcţionare

(1) Serviciul social „Asistent personal al persoanei cu handicap grav” din cadrul Complexului de Servicii pentru Persoane Adulte cu Dizabilități funcționează cu respectarea prevederilor cadrului general de organizare şi funcţionare a serviciilor sociale reglementat de:
· <LLNK 12011   292 10 201   0 18>Legea nr. 292/2011 asistenței sociale, cu modificările și completările  ulterioare,;

· <LLNK 12006   448 11 201   0 18>Legea nr. 448/2006,  privind protecţia şi promovarea drepturilor persoanelor cu handicap republicată, cu modificările şi completările ulterioare;
· Hotărârea   rr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap.

 (2) Standard minim de calitate aplicabil: în prezent nu există standarde minime pentru acest tip de serviciu social;
 (3) Serviciul social „Asistent personal al persoanei cu handicap grav” este înfiinţat prin prezenta Hotărâre a Consiliului Local al Municipiului Timișoara și funcționează în cadrul Direcției de Asistență Socială a Municipiului Timișoara - Complexul de Servicii pentru Persoane Adulte cu Dizabilități.
ARTICOLUL 5

Principiile care stau la baza acordării serviciului social

 (1) Serviciul social „Asistent personal al persoanei cu handicap grav”  se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte.
 (2) Principiile specifice care stau la baza prestării serviciilor sociale în cadrul serviciului social „Asistent personal al persoanei cu handicap grav”,  sunt următoarele:

a) respectarea, cu prioritate, a dreptului de a trăi în propria familie sau, dacă acest lucru nu este posibil, într-o familie substitutivă sau, după caz, într-un mediu familial;

b) respectarea şi promovarea cu prioritate a interesului persoanei beneficiare;

c) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală, întreprinderea de acţiuni nediscriminatorii şi pozitive cu privire la persoanele beneficiare;

d) asigurarea protecţiei împotriva abuzului şi exploatării persoanei beneficiare;

e) asistarea persoanelor fără capacitate de exerciţiu în realizarea şi exercitarea drepturilor lor;

f) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitate de exercițiu;

g) facilitarea menţinerii relaţiilor personale ale beneficiarului şi a contactelor directe, după caz, cu fraţii, părinţii, alte rude, prieteni, precum şi cu alte persoane faţă de care acesta a dezvoltat legături de ataşament;

h) promovarea unui model familial de îngrijire a persoanei beneficiare;

i) asigurarea unei îngrijiri individualizate şi personalizate a persoanei beneficiare;

j) preocuparea permanentă pentru identificarea soluţiilor de integrare în familie sau, după caz, în comunitate, pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;

k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;

l) asigurarea unei intervenţii profesioniste, prin echipe pluridisciplinare;

m) asigurarea confidenţialităţii şi a eticii profesionale;

n) primordialitatea  responsabilităţii  persoanei,  familiei cu  privire  la  dezvoltarea  propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

ARTICOLUL 6

Beneficiarii serviciilor sociale

(1) Beneficiarii serviciilor sociale acordate în cadrul serviciului social „Asistent personal al persoanei cu handicap grav” sunt: persoanele cu dizabilități, minori și adulți, încadrate in gradul de handicap GRAV cu asistent personal care au domiciliul sau reședința în municipiul Timișoara;
(2) Condiţiile de accesare a serviciului social furnizat la domiciliu „Asistent personal al persoanei cu handicap grav”  sunt următoarele:
În vederea furnizării serviciilor de îngrijire la domiciliul persoanelor cu handicap grav prin asistent personal, Direcția de Asistență Socială a Municipiului Timișoara încheie contracte de muncă cu asistenții personali în vederea asigurării supravegherii, asistenței și îngrijirii persoanei încadrate în gradul de  handicap grav cu asistent personal.

a) Acte necesare pentru solicitarea de angajare a unui asistent personal:

· Cererea privind angajarea unui asistent personal – adresata DASTM;

· Copie BI/CI  a beneficiarului;

· Adresa de la D.G.A.S.P.C. Timiș cu opțiunea asistent personal;

· Certificat  de încadrare în grad de handicap cu mențiunea ,,Grav cu asistent personalˮ ;

· Programul individual de recuperare, readaptare și integrare socială, emis de către Comisia pentru Protecția Copilului Timiș/Comisia de Evaluare a Persoanelor Adulte  cu Handicap Timiş;

· Copie BI/CI  a solicitantului: membru al familiei/împuternicit legal/reprezentant ONG;

· Copie BI/CI  a persoanei propuse spre angajare în funcția de asistent personal;

· Certificat medical care atestă faptul că cel în cauză este apt pentru prestarea activității de asistent personal;

· Ancheta socială – întocmită de asistenții sociali din cadrul Complexului de Servicii pentru Persoane Adulte cu Dizabilități; 

 b)  Criterii de eligibilitate ale beneficiarilor:

· Domiciliul/reședința beneficiarului trebuie să fie în municipiul Timișoara;

· Beneficiarul să fie posesor al Certificatului de încadrare în grad de handicap ,,grav cu asistent personalˮ;

          Documentele menționate mai sus se vor depune la sediul serviciului social, situat în municipiul Timișoara, Bulevardul Regele Carol I, nr. 10. Angajarea asistentului personal pentru persoana cu dizabilități se face în maxim 30 de zile de la depunerea dosarului și ca urmare a efectuarii anchetei sociale la domiciliu/reședința persoanei care dorește să se angajeze. În situația în care ancheta socială se finalizează cu recomandarea în vederea angajării, aceasta va fi comunicată beneficiarului, iar asistentului personal i se întocmește contractul individual de muncă/actul adițional  la contractul individual de muncă de către Direcția de Asistență Socială a Municipiului Timișoara. 

(c) Între Direcția de Asistenta Sociala a Municipiului Timișoara și persoana care solicită angajarea în funcția de asistent personal  se va încheia un contract individual de muncă în condițiile Legii nr. 53/2003 – Codul Muncii, republicată și acualizată și ale Legii nr. 448/2006 privind protecția și promovarea drepturilor persoanelor cu handicap. 

Contractul individual de muncă al asistentului personal se va încheia pe perioadă determinată sau nedeterminată, în funcție de perioada valabilității certificatului de încadrare în grad de handicap al persoanei cu handicap grav asistată.

      (d) Poate fi încadrată cu contract individual de muncă în funcţia de asistent personal persoana care îndeplineşte următoarele condiţii: 

a) are vârsta minimă de 18 ani împliniţi; 

b) nu a fost condamnată pentru săvârşirea unei infracţiuni care ar face-o incompatibilă cu exercitarea ocupaţiei de asistent personal; 

c) are capacitate deplină de exerciţiu; 

d) are o stare de sănătate corespunzătoare, atestată de medicul de familie sau pe baza unui examen medical de specialitate; 

e) a absolvit cel puţin cursurile învăţământului general obligatoriu, cu excepţia rudelor şi afinilor până la gradul al IV-lea inclusiv ale persoanei cu handicap grav, precum şi cu excepţia soţului sau soţiei, după caz; în situaţii excepţionale, la propunerea asistentului social din cadrul Complexului de Servicii pentru Persoane Adulte cu Dizabilități, Autoritatea Naţională pentru Persoanele cu Dizabilităţi poate aproba derogarea de la îndeplinirea condiţiilor de studii şi în cazul altor persoane.
 (3) Condiţii de încetare a serviciilor sociale la domiciliu furnizate persoanelor beneficiare.

Serviciile sociale la domiciliu se acordă până la data la care are loc încetarea/suspendarea contractului individual de muncă al asistentului personal:

Încetarea/suspendarea contractului individual de muncă al asistentului personal poate avea loc în  următoarele situaţii:

· încadrarea beneficiarului în alt grad de handicap de către Comisia pentru Protecția Copilului Timiș/Comisia de Evaluare a Persoanelor Adulte  cu Handicap Timiş;

· schimbarea domiciliului beneficiarului în altă localitate;

· schimbarea opțiunii beneficiarului/reprezentantului său legal;

· decesul beneficiarului;

· internarea beneficiarului într-un centru rezidențial.
· Contractul individual de muncă al asistentului personal încetează de drept în cazul decesului persoanei cu handicap grav, în conformitate cu prevederile art. 39, alin. 4 din Legea nr. 448/2006 privind protecția și promovarea drepturilor persoanelor cu handicap. 

Neîndeplinirea sau îndeplinirea necorespunzătoare de către asistentul personal a obligațiilor prevăzute de dispozițiile legale în sarcina lui, precum și a celor prevăzute în contractul individual de muncă atrage răspunderea disciplinară, civilă sau, după caz, penală a acestuia, în condițiile legii.

    (4) Persoanele beneficiare de servicii sociale furnizate de serviciul social „Asistent personal al persoanei cu handicap grav” au următoarele drepturi:

a) de a primi serviciile sociale prevăzute în Programul individualizat de îngrijire;

b) de a li asigura continuitatea serviciilor sociale atâta timp cât se mențin condițiile care au generat situația de dificultate; 

c) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;

d) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;

e) să li se asigure păstrarea confidenţialităţii asupra datelor personale, asupra informaţiilor furnizate şi primite;

f) să fie protejaţi de lege atât ei, cât şi bunurile lor, atunci când nu au capacitate de exerciţiu;

g) să li se garanteze demnitatea, intimitatea şi respectarea vieţii intime;

h) să participe la evaluarea serviciilor sociale primite;

i) să li se respecte toate drepturile speciale;

j) să fie protejați împotriva riscului de abuz și neglijare;

k) să-și exprime liber opinia cu privire la serviciile primite;

l) să fie informați în timp util și în termeni accesibili asupra:

● drepturilor sociale, măsurilor legale de protecție și asupra situațiilor de risc;

● modificărilor intervenite în acordarea serviciilor sociale;

● oportunitatea acordării altor servicii sociale;

● listei la nivel local cuprinzând furnizori acreditați să acorde servicii sociale.

m) de a refuza, în condiții obiective, primirea serviciilor sociale;

n) să fie informați cu privire la drepturile sociale, serviciile primite, precum și cu privire la situațiile de risc ce pot apare pe parcursul derulării serviciilor;

o) dreptul de a avea acces la propriu dosar.      

    (5) Persoanele beneficiare de servicii sociale furnizate de serviciul social „Asistent personal al persoanei cu handicap grav”  au următoarele obligaţii:

a) să furnizeze informaţii corecte cu privire la identitate, situaţie familială, socială, medicală, și economică  și să permită furnizorului de servicii sociale verificarea veridicității acestora;

b) să participe, în raport cu vârsta, situaţia de dependenţă etc., la procesul de furnizare a serviciilor sociale și la reevaluarea/revizuirea programului individualizat de îngrijire;

c) să comunice/anunțe orice modificare intervenită în legătură cu situaţia lor personală pe parcursul acordării serviciilor sociale;

d) să respecte prevederile prezentului regulament.

     (6)    Asistentul personal, angajat pentru asistarea persoanei cu handicap grav are următoarele drepturi:
a) dreptul la salarizare pentru munca depusă;

b) dreptul la repaus zilnic și săptămânal – programul de lucru nu va depăși în medie 8 ore pe zi și 40 de ore pe săptămână;

c) dreptul la concediul de odihnă anual, potrivit dispozițiilor legale aplicabile personalului încadrat în instituțiile publice;

d) dreptul la egalitate de șanse și tratament;

     (7)    Asistentul personal, angajat pentru asistarea persoanei cu handicap grav are următoarele obligații:

a) să realizeze norma de lucru, sau, după caz, să îndeplinească atribuțiile ce îi revin conform fișei postului;

b) să participe, o dată la 2 ani, la instruirea organizată de angajator; 

c) să semneze un angajament, ca act adiţional la contractul individual de muncă, prin care îşi asumă răspunderea de a realiza integral planul de abilitare-reabilitare pentru copilul cu handicap grav, respectiv planul individual de servicii al persoanei adulte cu handicap grav; 

d) să presteze pentru persoana cu handicap grav toate activităţile şi serviciile prevăzute în contractul individual de muncă, în fişa postului şi în planul de abilitare-reabilitare pentru copilul cu handicap grav, respectiv în planul individual de servicii al persoanei adulte cu handicap grav; 

e) să trateze cu respect, bună-credinţă şi înţelegere persoana cu handicap grav şi să nu abuzeze fizic, psihic sau moral de starea acesteia; 

f) să comunice Direcției de Asistenta Sociala a Municipiului Timișoara, precum și Direcţiei Generale de Asistenţă Socială şi Protecţia Copilului Timișj, în termen de 48 de ore de la luarea la cunoştinţă, orice modificare survenită în starea fizică, psihică sau socială a persoanei cu handicap grav şi alte situaţii de natură să modifice acordarea drepturilor prevăzute de lege;

g) să permită accesul, atunci când se află în durata timpului de lucru, la domiciliul persoanei cu handicap grav asistate, personalului abilitat din cadrul Complexului de Servicii pentru Persoane Adulte cu Dizabilități în scopul efectuării de verificări inopinate sau anunțate privind îndeplinirea atribuțiilor stabilite în fișa postului;

h) să prezinte semestrial Direcției de Asistență Socială a Municipiului Timișoara un raport de activitate care cuprinde evoluția persoanei cu handicap grav, în raport cu obiectivele programului individual de recuperare;

i) alte obligații prevăzute în contractul individual de muncă încheiat cu Direcția de Asistență Socială a Muncipiului Timișoara.

ARTICOLUL 7

Activităţi şi funcţii

Principalele funcţii ale serviciului social furnizat la domiciliu „Asistent personal al persoanei cu handicap grav” sunt următoarele:

a) de furnizare a serviciilor sociale de interes public local, prin asigurarea următoarelor activităţi:

1. reprezintă furnizorul de servicii sociale în contractele de parteneriat încheiate cu alti furnizori de servicii sociale.

b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:

1. elaborarea de materiale informative privind activitățile derulate ce vor fi puse la dispoziția beneficiarului sau oricărei alte persoane interesate;

2. elaborarea de materiale informative pe suport electronic (fotografii, date de informare sau publicitare)  postate pe site-ul Direcției de Asistență Socială a Municipiului Timișoara – Complexul de Servicii pentru Persoane Adulte cu Dizabilități;
3. elaborarea de comunicate de presă și articole pentru revista instituției 

4. elaborarea  de rapoarte de activitate.
c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:

1. aplicarea Chestionarului  de  verificare a satisfacției beneficiarilor

2. aplicarea  prevederilor Codului de etică. 

3. organizarea de  sesiuni periodice de instruire a personalului cu privire la activităţile de îngrijire acordate

4. informarea  beneficiarilor și luarea la cunoştiinţă prin semnătură privind drepturile și obligațiile beneficiarilor, drepturile și obligațiile furnizorului de servicii, posibilitatea de semnalare a sesizărilor/reclamațiilor, identificarea, semnalarea și soluționarea cazurilor de abuz și neglijență;

5. asigurarea continuității  acordării serviciilor sociale pentru a preveni o situație de dificultate.
d) de asigurare a calităţii serviciilor sociale prin realizarea următoarelor activităţi:

1. elaborarea instrumentelor standardizate utilizate în procesul de acordare a serviciilor;

2. realizarea de evaluări periodice a serviciilor prestate;

3. monitorizarea, realizarea indicatorilor de performanță  corelați obiectivelor serviciului social de îngrijire;

4. identificarea eventualelor nelămuriri individuale vizavi de activitatea și de personalul serviciului social acordat.

e) de administrare a resurselor financiare, materiale şi umane ale serviciului social „Asistent personal al persoanei cu handicap grav” prin realizarea următoarelor activităţi:

1. întocmirea de propuneri pentru Planul Anual de Achiziţii Publice şi achiziţionarea produselor şi serviciilor care să asigure servicii de calitate:

2. întocmirea propunerilor privind bugetul şi a rectificărilor de buget

3. întocmirea de propuneri privind Planul de formare/perfecționare profesională a personalului;

4. întocmirea de propuneri/referate privind ocuparea posturilor.
   
ARTICOLUL 8

Structura organizatorică, numărul de posturi şi categoriile de personal

(1) Serviciul social „Asistent personal al persoanei cu handicap grav” din cadrul Complexului de Servicii pentru Persoane Adulte cu Dizabilitati funcţionează cu un număr de 14,5 total personal, conform Statului de funcții anexă la prezenta Hotărâre de Consiliu Local al Municipiului Timișoara, din care:

a) personalul de conducere: șef centru al Complexului de Servicii pentru Persoane Adulte cu Dizabilități, implicat part time (1/2) în conducerea acestui serviciu;
b) personal de specialitate de îngrijire și asistență; personal de specialitate și auxiliar: 14
c) personal cu funcţii administrative, gospodărire, întreținere-reparații, deservire: 0  

d) voluntari: 0 

(2) Raportul angajat/beneficiar este de 1/62.  

ARTICOLUL 9

Personalul de conducere

    (1) Personalul de conducere:

- 1/2 șef centru
    (2) Atribuţiile personalului de conducere sunt:

a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;

b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;

c) propune participarea personalului de specialitate la programele de instruire şi perfecţionare;

d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;

e) întocmeşte raportul anual de activitate;

f) asigură buna desfăşurare a raporturilor de muncă dintre angajaţii serviciului/centrului;

g) propune furnizorului de servicii sociale aprobarea structurii organizatorice şi a numărului de personal;

h) desfăşoară activităţi pentru promovarea imaginii centrului în comunitate;

i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;

j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;

k) organizează activitatea personalului şi asigură respectarea timpului de lucru şi a regulamentului de organizare şi funcţionare;

l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;

m) asigură comunicarea şi colaborarea permanentă cu serviciul public de asistenţă socială de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;

n) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;

o) alte atribuţii prevăzute de lege.
    (3) Funcţiile de conducere se ocupă prin concurs sau, după caz, examen, în condiţiile legii.

    (4) Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.

    (5) Sancţionarea disciplinară sau eliberarea din funcţie a conducătorilor instituţiei se face în condiţiile legii.

    ARTICOLUL 10

    Personal de specialitate de îngrijire și asistență; personal de specialitate și auxiliar:
a) 6 asistenți sociali (263501);

b) 2 inspectori de specialiatate IA (242203);

c) 3 inspectori de specialitate I (242203);
d) 2 inspectori de specialitate II (242203);
e) 1 referent I SSD (411001)

   Atribuţii ale personalului de specialitate:
  Atribuțiile asistentului social
· efectuează anchete sociale la domiciliul copilului/adultului cu handicap grav urmărind stabilirea compatibilităţii dintre persoană care solicită angajarea că asistent personal şi persoană cu handicap, iar pe baza celor constatate, propune aprobarea sau respingerea cererii de angajare a asistentului personal al acesteia şi o comunica Direcției de Asistență Socială a Municipiului Timișoara;

· efectuează anchete sociale/controale periodice în vederea monitorizării activităţii asistenţilor personali ai persoanelor cu handicap grav;

· anunţă conducerea instituţiei, ori de câte ori constată că asistenţii personali nu îşi îndeplinesc corespunzător obligaţiile prevăzute de lege cu privire la îngrijirea persoanei cu handicap, cât şi obligaţiile asumate prin contractul de muncă încheiat cu Direcţia de Asistenţă Socială a Municipiului Timisoara ori prezintă un referat detaliat şefului direct, care, în funcţie de caz, face propuneri cu privire la sancţionarea acestora prin monitorizarea programului individualizat de îngrijire elaborat de personalul de specialitate în baza planului de abilitare-reabilitare pentru copilul cu handicap grav, respectiv a planului individual de servicii al persoanei adulte cu handicap grav;

· întocmeşte semestrial un raport de activitate, avizat de seful de serviciu CSPAD, în raport cu obiectivele programului individualizat de îngrijire elaborat de personalul de specialitate în baza planului de abilitare-reabilitare pentru copilul cu handicap grav, respectiv a planului individual de servicii al persoanei adulte cu handicap grav. Raportul va fi adus la cunoştinţă adultului cu handicap grav, sub semnătură acesteia sau, după caz, a reprezentantului legal, respectiv părintelui, tutorelui, reprezentantului legal al copilului cu handicap grav.

· asigură derularea etapelor procesului de acordare a serviciilor sociale cu respectarea prevederilor legii şi a prezentului regulament;;

· colaborează cu specialişti din alte centre în vederea soluţionării cazurilor, identificării de resurse;

· sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;

· întocmeşte rapoarte periodice cu privire la activitatea derulată;

· înregistreaza reclamațiile și acționează pentru rezolvare, cu sprijinul beneficiarului, al asistentului personal, cât și al organelor/instituțiilor abilitate;

· face propuneri de îmbunătăţire a activităţii în vederea creşterii calităţii serviciului şi respectării legislaţiei;

· alte atribuţii prevăzute de lege;
Atribuțiile inspectorului de specialitate IA:

· realizează controale periodice în vederea monitorizării activităţii asistenţilor personali ai persoanelor cu handicap grav;

· anunţă conducerea instituţiei, ori de câte ori constată că asistenţii personali nu îşi îndeplinesc corespunzător obligaţiile prevăzute de lege cu privire la îngrijirea persoanei cu handicap, cât şi obligaţiile asumate prin contractul de muncă încheiat cu Direcţia de Asistenţă Socială a Municipiului Timisoara ori prezintă un referat detaliat şefului direct, care, în funcţie de caz, face propuneri cu privire la sancţionarea acestora prin monitorizarea programului individualizat de îngrijire elaborat de personalul de specialitate în baza planului de abilitare-reabilitare pentru copilul cu handicap grav, respectiv a planului individual de servicii al persoanei adulte cu handicap grav;

· întocmeşte semestrial un raport de activitate, avizat de seful de serviciu CSPAD, în raport cu obiectivele programului individualizat de îngrijire elaborat de personalul de specialitate în baza planului de abilitare-reabilitare pentru copilul cu handicap grav, respectiv a planului individual de servicii al persoanei adulte cu handicap grav. Raportul va fi adus la cunoştinţă adultului cu handicap grav, sub semnătură acesteia sau, după caz, a reprezentantului legal, respectiv părintelui, tutorelui, reprezentantului legal al copilului cu handicap grav.

· asigură derularea etapelor procesului de acordare a serviciilor sociale cu respectarea prevederilor legii şi a prezentului regulament;
· colaborează cu specialişti din alte centre în vederea soluţionării cazurilor, identificării de resurse;

· sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;

· întocmeşte rapoarte periodice cu privire la activitatea derulată;

· înregistreaza reclamațiile și acționează pentru rezolvare, cu sprijinul beneficiarului, al asistentului personal, cat și al organelor/instituțiilor abilitate;

· face propuneri de îmbunătăţire a activităţii în vederea creşterii calităţii serviciului şi respectării legislaţiei;

· răspunde de elaborarea procedurilor operaționale la nivelul serviciului social; 

· alte atribuţii prevăzute de lege;
Atribuțiile inspectorului de specialitate I:

· realizează lucrările necesare desfășurării în condiții de siguranță și calitate a activităților din cadrul compartimentului;  

· realizează și actualizează permanent baza de date ce cuprinde toți asistenții personali angajați pentru asistarea persoanelor cu handicap grav;

· arhivează documentele elaborate la nivelul serviciului: dosarele de angajare ale asistenților personali, fișele de monitorizare a activității asistenților personali, rapoartele de activitate semestriale cu privire la activitatea desfășurată de asistenții personali;
· răspunde de predarea fișelor de evaluare a performanțelor către asistenții personali angajați ai Direcției de Asistență Socială a Municipiului Timișoara;

· realizează controale periodice în vederea monitorizării activităţii asistenţilor personali ai persoanelor cu handicap grav;

· anunţă conducerea instituţiei, ori de câte ori constată că asistenţii personali nu îşi îndeplinesc corespunzător obligaţiile prevăzute de lege cu privire la îngrijirea persoanei cu handicap, cât şi obligaţiile asumate prin contractul de muncă încheiat cu Direcţia de Asistenţă Socială a Municipiului Timisoara ori prezintă un referat detaliat şefului direct, care, în funcţie de caz, face propuneri cu privire la sancţionarea acestora prin monitorizarea programului individualizat de îngrijire elaborat de personalul de specialitate în baza planului de abilitare-reabilitare pentru copilul cu handicap grav, respectiv a planului individual de servicii al persoanei adulte cu handicap grav;

· întocmește referatele pentru necesarul de materiale, produse și se asigură de aprovizionarea compartimentului cu materiale şi obiecte de inventar solicitate;

· ține legătura permanent cu serviciul administrativ, economic al instituției precum și cu persoana care monitorizează centrul;  

· administrează şi organizează buna întreţinere a imobilului, instalaţiilor sanitare, electrice, instalaţilor de apă şi încălzire din locația unde își desfășoară activitatea compartimentul;  

· organizează şi asigură ca locația unde își desfășoară activitatea compartimentul să fie dotat cu utilaje de prevenire şi stingere a incendiilor  şi controlează permanent întreţinerea acestora; 

· asigură şi supraveghează starea igienico-sanitară din interiorul locației unde își desfășoară activitatea compartimentul, luând măsuri de dezinfecţie, dezinsecţie  şi deratizare; 

· urmăreşte  buna funcţionare a autorizaţiilor necesare;

· își actualizează permanent cunoştinţele de specialitate şi a celor legate de domeniul administrativ, asistentei sociale şi achiziţiilor publice, în limitele competenţelor stabilite; 

· răspunde de elaborarea procedurilor operaționale la nivelul serviciului social; 

· răspunde de elaborarea și implementarea corespunzătoare a sistemului de control intern managerial (SCIM), de elaborarea și aplicarea procedurilor operaționale și cele de sistem la nivelul entității;

· răspunde de realizarea atribuțiilor stabilite de către conducătorul instituției în fișa de post;

Atribuțiile inspectorului de specialitate II:

· realizează controale periodice în vederea monitorizării activităţii asistenţilor personali ai persoanelor cu handicap grav;

· anunţă conducerea instituţiei, ori de câte ori constată că asistenţii personali nu îşi îndeplinesc corespunzător obligaţiile prevăzute de lege cu privire la îngrijirea persoanei cu handicap, cât şi obligaţiile asumate prin contractul de muncă încheiat cu Direcţia de Asistenţă Socială a Municipiului Timisoara ori prezintă un referat detaliat şefului direct, care, în funcţie de caz, face propuneri cu privire la sancţionarea acestora prin monitorizarea programului individualizat de îngrijire elaborat de personalul de specialitate în baza planului de abilitare-reabilitare pentru copilul cu handicap grav, respectiv a planului individual de servicii al persoanei adulte cu handicap grav;

· întocmeşte semestrial un raport de activitate, avizat de seful de serviciu CSPAD, în raport cu obiectivele programului individualizat de îngrijire elaborat de personalul de specialitate în baza planului de abilitare-reabilitare pentru copilul cu handicap grav, respectiv a planului individual de servicii al persoanei adulte cu handicap grav. Raportul va fi adus la cunoştinţă adultului cu handicap grav, sub semnătură acesteia sau, după caz, a reprezentantului legal, respectiv părintelui, tutorelui, reprezentantului legal al copilului cu handicap grav.

· asigură derularea etapelor procesului de acordare a serviciilor sociale cu respectarea prevederilor legii şi a prezentului regulament;

· colaborează cu specialişti din alte centre în vederea soluţionării cazurilor, identificării de resurse;

· sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;

· întocmeşte rapoarte periodice cu privire la activitatea derulată;

· înregistreaza reclamațiile și acționează pentru rezolvare, cu sprijinul beneficiarului, al asistentului personal, cat și al organelor/instituțiilor abilitate;

· face propuneri de îmbunătăţire a activităţii în vederea creşterii calităţii serviciului şi respectării legislaţiei;

· alte atribuţii prevăzute de lege;
Atribuțiile referentului I SSD:

· informează asistenții personali și beneficiarii centrului, cu privire la drepturile și obligațiile de care beneficiază, conform legislației în vigoare din sfera de competență a centrului;

· informează asistenții personali și beneficiarii centrului cu privire la progaramul de lucru cu publicul al instituţiei și actele necesare la depunerea cererilor pentru obținerea drepturilor de care beneficiază acestia;

· informează persoanele interesate, precum și asistenții personali/beneficiarii centrului/aparținătorii acestora cu privire la actele necesare pentru a beneficia de serviciile oferite în cadrul Complexului de Servicii pentru Persoane Adulte cu Dizabilități;

· consiliează direct, la sediul centrului, cât și telefonic, cetățenii, precum și asistenții personali/beneficiarii centrului asupra modului de întocmire a cererilor de acordare a drepturilor de care beneficiază;

· îndrumă asistenții personali și beneficiarii centrului către Direcția Generală de Asistență Socială și Protecția Copilului Timiș, precum și către alte instituții publice/private pentru predarea/preluarea documentelor necesare obținerii drepturilor ce li se cuvin; 

· înregistrează și gestionează electronic cererile, petițiile sau propunerile depuse de asistenții personali și beneficiarii centrului;

· verifică documentele depuse de cetățeni, asistenții personali și beneficiarii centrului și le autentifică cu originalul prin aplicarea vizei de conformitate;

· răspunde de documentele preluate de la asistenții personali și beneficiarii centrului, cât și de înregistrările efectuate;

· răspunde de înregistrările efectuate și predă, la sfârșitul programului, șefului de centru sau locțiitorului acestuia, opisul cu cererile și corespondența înregistrată în cursul zilei;   

ARTICOLUL 11
Finanţarea centrului

    (1) În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale pentru persoanele înacadrate în gradul de handicap GRAV cu asistent personal care au domiciliul sau reședința în municipiul Timișoara și optează pentru angajarea unui asistent personal.
    (2) Finanţarea cheltuielilor centrului se asigură, în condiţiile legii, din următoarele surse:

a. bugetul local;

b. donaţii, sponsorizări sau alte contribuţii din partea persoanelor fizice ori juridice din ţară şi din străinătate;

c. fonduri externe rambursabile şi nerambursabile;

d. alte surse de finanţare, în conformitate cu legislaţia în vigoare.

